
2015 m. gruodžio 3  d. pranešimas VIR
Gruodžio 2 d. Ekonomikos komiteto posėdyje  apsvarstyta Valstybinio audito ataskaita  „Įmonių restruktūrizavimo proceso valdymas“. Audito tikslas – įvertinti ar įmonių restruktūrizavimo proceso etapai valdomi efektyviai, ar procesas užtikrina  kreditorių ir įmonės interesų pusiausvyrą, ar valstybės institucijos sudaro sąlygas procesams vykti, ar užtikrinama proceso priežiūra ir kontrolė.  
Komiteto nariai, atsižvelgdami   į Valstybinio audito ataskaitoje pateiktas rekomendacijas  po svarstymo bendru sutarimu ataskaitai pritarė. 

Komitetas nusprendė prašyti Lietuvos Respublikos Vyriausybės, Valstybinės mokesčių inspekcijos prie Lietuvos Respublikos finansų ministerijos, Įmonių bankroto valdymo departamento prie Lietuvos Respublikos ūkio ministerijos pagal kompetenciją teikti informaciją Ekonomikos komitetui apie Valstybinio audito ataskaitoje pateiktų rekomendacijų įgyvendinimą, nurodant priimtus ar numatomus priimti sprendimus bei jų priėmimo datas.

Parengė Ekonomikos komiteto biuro patarėjas  Darius Šaltmeris
tel. (8 5) 239 6757, el. p. Darius.Šaltmeris@lrs.lt
	____________________________________________________________________________________________________

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





